Karoo Country Inn - Resensies
Heerlike rustige Karoo-verblyf met uitstekende kos en vriendelike diens en die vriendelikste mense
Ons gasheer en gasvrou Pottie en Winnie het ons soos familie behandel. Ons wou nie vertrek nie! Die hotel is netjies en alhoewel hulle nog met restourasie besig is, doen dit geen afbreek aan die diens en netheid en gasvryheid nie. Hulle het vir ons baie moeite gedoen omdat my man nie kan trappe op en af klim nie en het ons aandete sommer in die boonste sitkamer bedien. Baie dankie vir die heerlike verblyf. Ons kom weer!
Marita S - Aug 2019
Ons was nou vir 16 dae op die pad en dié oornag was een van ons hoogtepunte. Pottie en Winnie word sommer net daar vriende. Die kamers was baie skoon, netjies en baie groot. Ons het paar van die inwoners ontmoet en lekker saam hulle gekuier. Winnie se aandete en ontbyt was uit die boonste rakke. Baie dankie, sien julle gou weer.
Suzaan R - Jun 2019
Regte klein dorpie gasvryheid.
Ons het baie lekker gebly. Die eienaars is baie behulpsaam en vriendelik.
Pragtige ou gebou, regte outydse kleindorpie hotel.
Het baie lekker rustig hier gebly, kamer was netjies, gebou is baie mooi en ryk aan geskiedenis, die eienaars was baie vriendelik en hulpvaardig.
Hanlie C - Apr 2019
Dit was karaktervol, gasvry en heerlik!
Ons het baie lekker hier gebly. Ons was bederf met 'n heerlike steak aandete en heerlike ontbyt voor ons weer in pad moes val. Die Inn het baie karakter met ou houtvloere en kamers is netjies en skoon. Sal weer daar gaan bly!
Johan C - Jan 2019
Skoon en vriendelik.
Die ou hotel is stadig besig om 'n nuwe baadjie te kry. Dis 'n belewenis om so in die ou dae te kan oorslaan. Die kamers is netjies en skoon. Probeer asb. die plattelandse besighede ondersteun, hulle hou hierdie geboue wat deel is van ons geskiedenis aan die lewe.
Ons ons probeer so ver moontlik alles doen in ons vermoee om ons gaste se verblyf so aangenaam as moontlik te maak.
Ons bied ook van hierdie jaar af middagetes aan asook kroegetes vir persone wat op reis is en iets soek om te eet em te drink.
Pottie en Winnie
Faan G - Jan 2019
Die ontvangs was goed en mense baie behulpsaam en hul menslikheid was opmerklik. Sal Karoo Country Inn aanbeveel.
Baie dankie. Ons ons probeer so ver moontlik alles te doen in ons vermoee om ons gaste se verblyf so aangenaam as moontlik te maak. Ons bied ook van hierdie jaar af middagetes aan asook kroegetes vir persone wat op reis is en iets soek om te eet em te drink.
Gaste wat na Karoo Country Inn gekyk het, het ook belangstelling getoon in die volgende lekke plekke:
Markstraat 2, Vosburg, 8780, Noord-Kaap